1939 Custom Tore Holm International 8-M Zeil Boot te koop - nl.yachtworld.com
£ 220,000 (EUR 243,669)
Werf: Holms Båtvarv, Gamleby
Ontwerper: Tore Holm
Breedte: 8 ft 7 in
Lengte van dek : 46 ft 10 in
Waterverplaatsing: 8650 kg
RE: Custom Tore Holm International 8-M, Yarmouth, Isle of Wight, Verenigd Koninkrijk Doodmoeg | strooimeisie
November 26, 2016 / strooimeisie
Is dit moontlik om van moegheid dood te gaan? Ek dink dit is. Dit voel of mens kan.
Waar ek nou opgekrul in die bed sit, voel ek moeg tot in my bene. Dis letterlik ‘n gevoel wat ek tot in elke ledemaat en stukkie van my liggaam kan vóél. Tog… al slaap ek, word die moegheid nie minder nie.
Ek is nou al vir amper twee maande lank siek. ‘n Eenvoudige verkoue het my gestel afgebreek. Toe kom die griep. En nou die onophoudelike gehoes, lyfseer, kopseer, keelseer. Die gehoes raak soms so erg dat dit klink of ‘n swerm sonbesies in my kop bly en my stem is semi-permanent onvroulik hees en rasperagtig… Medisyne wil nie werk nie. Vitamien-aanvullings doen op die oomblik niks nie. Ek eet gesond. Ek durf nie oefen nie, tensy ek graag méér wil hoes.
Asof dit nie genoeg is nie, is daar werkstres… studiestres… en my rekenaar se hardeskyf het ‘n kort rukkie gelede ingekonk (en ek het in die twee weke voor dit baie hard aan my studies gewerk… sonder om aan back-ups te dink… my eie onnoselgeid) en hoegenaamd niks is herwinbaar nie…
My moegheid is besig om my van binne af op te eet, terwyl my liggaam besig is om dit fisies om te wys… En ek het nie meer ‘n clue hoe om dit te stop nie.
(Enige raad om gesond te word of net ‘n bietjie energie te kry sonder voorskrif-medikasie sál op dié stadium oorweeg word!)
← Soos kalwerliefde
Gedagte vir die dag →
10 thoughts on “Doodmoeg”
November 26, 2016 om 23:13
Probeer #LCHF eetwyse. Vra vir Toortsie.
November 27, 2016 om 00:08
Moenie lag nie asb! My man glo aan witblits en heuning wat jy in gelyke hoeveelhede meng. Gebruik lepelsvol. Witblits maak die kieme dood. Heuning smeer die keel. Sterkte.
November 27, 2016 om 17:13
Toortsie, solank jy net nie gemmerbrandewyn voorskryf nie… Daai goed kan mens se asem wraggies permanent wegslaan en dis vrek sleg!
November 27, 2016 om 17:20
Bietjies bietjies 🙂
November 27, 2016 om 10:50
Jy het beslis depressie…daar is niks anders wat mens so moeg maak nie.Dalk moet jy eers ‘n spesialis gaan sien om heeltemal seker te maak van jou liggaamlike toestand.
November 27, 2016 om 16:19
Ek gaan binnekort na ‘n homeopaat toe. Maar ek dink ek weet wat hy vir my gaan sê – te veel spanning en harde werk sonder ‘n blaaskans kan seker nie goed wees nie…
November 27, 2016 om 21:25
November 27, 2016 om 21:49
Desember 6, 2016 om 16:31
Hoop werklik jy voel by nou al beter. Sterkte!!!
Desember 6, 2016 om 17:20
Ek voel inderdaad beter! Dankie dat jy vra. Homeopatiese medisyne het my oorgewen!